
ROMÂNIA

JUDEŢUL BIHOR

MUNICIPIUL MARGHITA

CONSILIUL LOCAL AL MUNICIPIULUI MARGHITA 
                                                         Proiect de hotărâre

privind încetarea dreptului de administrare  al Spitalului Municipal „ Dr. Pop Mircea” Marghita  asupra imobilului  „Clădire situată pe str. Calea Republicii nr.29”, aparținând domeniului privat al Municipiului Marghita și darea în folosință gratuită a unui spațiu din clădire la Casa Județeană de Pensii Bihor
Având in vedere temeiurile juridice:

- art.108 art.129 alin.(2) lit.c și alin.(6) , lit.b),art.354 și  art.362  din Ordonanţa de Urgenţă nr. 57/2019 –privind Codul administrativ, cu modificările şi completările ulterioare;
- art.122 alin.(40 din Legea 127/2019 privind sistemul public de pensii;
Ţinând cont de : 

- referatul de aprobare al primarului, în calitate de iniţiator al proiectului de hotărâre înregistrat cu  nr.4810 din 03.05.2023       

- raportul de specialitate  înregistrat cu nr.4951   din 04. 05.2023 întocmit la Compartimentul juridic din aparatul de specialitate al primarului Municipiului Marghita, 
În temeiul art. 196 alin.(1) lit. a) din OUG nr. 57/2019 privind Codul administrativ, actualizat, cu modificările şi completările ulterioare;

Primarul Municipiului Marghita, propune următorul, 

                                                   Proiect de hotărâre

Art. 1 Se aprobă încetarea dreptului de administrare  al  Spitalului Municipal „ Dr. Pop Mircea” Marghita  asupra imobilului clădire și teren aferent ,  situat pe str. Calea Republicii nr. 29, aparținând domeniului privat al Municipiului Marghita, identificat cu nr. cad.101529, C.F.nr. 101529 Marghita ,cu suprafața construită la sol a clădirii de 351 mp și cotă de  916 mp/1044 mp teren aferent, categoria de folosință curți- construcții , având valoarea de inventar: 260032,04 lei.
Art. 2 Se aprobă preluarea în administrarea Consiliului Local al Municipiului Marghita a  bunului identificat la art.1  din prezenta hotărâre  .  
Art. 3 Se aprobă darea în folosință gratuită, pentru funcționarea Cabinetului de expertiză medicală  a capacității de muncă CJP Bihor,  a unui spațiu în suprafață utilă de 85,55 mp , respectiv suprafața construită de 117,75 mp/351 mp,  identificat cu nr. cad.101529, C.F.nr. 101529 Marghita, situat în clădirea preluată de Condiliul Local, conform art.2 din prezenta hotărâre, către Casa Județeană de Pensii Bihor ,pe durata menținerii activității de expertiză medicală  a capacității de muncă în Municipiul Marghita, începând cu data semnării contractului de către ambele părți. 
Art.4  (1)Titularul dreptului de folosință are următoarele obligații:
a) să folosească bunul potrivit destinaţiei în vederea căreia i-a fost acordată folosinţa gratuită; 
b) să prezinte, anual, autorităţilor deliberative ale administrației publice locale, rapoarte privind activitatea de utilitate publică desfăşurată, gradul de implementare la nivelul colectivităţii, precum şi prognoze şi strategii pentru perioada următoare; 
c) să permită accesul autorităţilor administrației publice locale pentru efectuarea controlului asupra bunurilor;
 d) să nu modifice bunul, în parte ori în integralitatea lui; 
e) la încetarea folosinţei gratuite, să restituie bunul în starea în care l-a primit, în afară de ceea ce a pierit sau s-a deteriorat din cauza vechimii, şi liber de orice sarcini.
f) ) folosinţa dobândită în baza hotărârii consiliului local nu poate fi transmisă, nici oneros şi nici cu titlu gratuit, unei alte persoane.
g). titularul dreptului de folosinţă gratuită are obligaţia de a informa autorităţile administrației publice locale cu privire la orice tulburare adusă , precum şi la existenţa unor cauze sau iminenţa producerii unor evenimente de natură să conducă la imposibilitatea exploatării bunului.
(2) În cazul nerespectării obligațiilor de  la alin.(1),  dacă nu sunt săvârşite în astfel de condiţii încât să fie considerate, potrivit legii penale, infracţiuni, se vor aplica sancțiunile prevăzute la art. 352 din O.U.G. nr.57/2019 privind Codul administrativ , cu modificările și completările ulterioare. 
Art. 5 Prin grija  Compartimentului juridic din aparatul de specialitate al primarului se va încheia un contractul de  folosință gratuită.
Art.6  Prezenta hotărâre se comunică cu : Institutia Prefectului Judeţul Bihor, primarul municipiului Marghita , Compartimentul juridic, publicare  pe site-ul www.marghita. ro , la secţiunea Monitorul Oficial Local 

